Willie Israel

**Willie Sequoia Israel** var en avalonsk lege og diplomdoktor ved London Medical School (LMS). Hun var født i Osmosis av en rik oldermann og en mindre kjent temmende mor. De var begge allikevel bannlyst fra sosietetens sammenkomster på grunn av deres vulgære språk og radikale ytringer.

## ***Biografi***

### **Temming**

* Is

Som tredjestandsborger var Willie i utgangspunktet forbudt å bruke kreftene sine under noen omstendigheter. Allikevel hadde moren vært av edel byrd – om det skyltes at hun snakket sant eller om det var historier er ukjent – men det gjorde at Willie og brødrene hennes var i den situasjonen at de kunne praktisere kreftene sine under "kontrollerte forhold", også kjent som under oppsyn av Staten.

### **Tidlig og sosialt liv**

Hun vokste opp i en by som fremdeles slikket sine sår etter rødfarge-epidemien på Imperiets 40-tall. Som eneste jenten i en søskenflokk på syv, var Willie tatt ekstra godt vare på av moren, som ønsket å sikre familien en god posisjon ved å gifte henne bort til en magistrat eller guvernørsønn – da adelsmenn ikke var interessert i en kvinne av så enkel byrd som henne selv. Som liten ønsket imidlertid å overbevise moren om at hun kunne sikre seg hvilken som helst person om hun så ville: med kunnskap. Sammen med guvernanten sin, studerte Willie flittig. I Osmosis' systuer ble hun gjerne omtalt som "**Den lærde syersken**", hvilket var et økenavn hun med tiden omfavnet som en politisk ytring. I systuene ble hun dessuten kjent med en kvinne som Willie etterhvert utviklet et sterkt vennskap til: Margaret Olson-Percy. Miss Olson-Percy kom fra en noblere stand, og var dessuten bastarden av visekongen og en fyrstinne, hvilket gav henne en svært høy standard i en så ødelagt by som Osmosis. Hun var dessuten en kvinne som likte helst å ikle seg mannsklær og helst bli tiltalt som *mister* Olson-Percy.

### **Seksuell legning**

Willie ble i en alder av 16 lovet bort til en av Osmosis' yngre magistrater – som var ni år eldre enn henne selv. Hun ville allikevel ikke gifte seg med ham, da hun heller ønsket å dele livet sammen med en annen kvinne. Foreldrene og brødre hennes fikk imidlertid satt en stopper for Willies ideer, ved å selge kvinnen hun elsket på slavemarkedet i Soleil. For å forhindre Willie i å gå etter kvinnen som foreldrene kalte for en "ung, men særdeles uheldig og avskyelig flørt", sendte de henne først på kostskole i fem år – hvor hun ble disiplinert og banket for sin seksualitet, og nekte for hennes interesse for kvinner. Da hun vendte tilbake til Osmosis som 21-åring, var hun et skall av sitt tidligere seg. Foreldrene mistolket det allikevel for å være troende og forby sine seksuelle lyster for kvinner. Kostskolen var dypt religiøs, men også akademisk rettet: Willies foreldre mistolket derfor hennes kalde ytre som klokskap. Derfor sendte de henne til London Medical School, hvor hun skulle ta opp legestudier.

Motvillig i første omgang, ønsket Willie helst å bli i Osmosis og blidgjøre foreldrene sine ved å gifte seg med magistraten de hadde lovet henne. Den fuglen var allikevel fløyet, og de mer eller mindre kommanderte henne til å ta seg sammen og dra til London. Hun gjorde så, og begynte sine legestudier i Avalons hovedstad.

### **Studieliv**

*Bruker kreftene på å utvinne medisiner for ekstrem kulde for det nordlige Avalon. Hindre blodsirkulasjon ved å fryse blodårer under operasjoner. Bedøve deler av kroppen under operasjoner. Møter William Putnam og får et forhold til ham, blir gravid i studietiden.*

## ***Trivia***

1. *Willie* er den maskuline og feminine diminutivet for *William*, som er satt sammen av elementene *wil* "vilje" og *helm* "hjelm"
2. *Sequoia* er et alternativt navn på Redwoodslekten: meget høye bartrær innenfor sypressfamilien, med tilholdssted i California, USA.
3. *Israel* har opprinnelse i det hebraiske navnet Yisrael (יִשְׂרָאֵל) med ukjent betydning. Det kan bety "Gud hersker", "Gud dømmer", "Guds prins", "Gud kjemper" eller "stående (med) Gud".